Robohop : 2012\nRobotit Kauhavan lukiolle tammikuussa\nRobohop-hankkeemme etenee hienosti. Projektimme kytkeytyy kiinteästi Seinäjoen ammattikorkeakoulun tekniikan yksikön vetämään Robo-puulaakihankkeeseen (ks. www.seamk.fi/robo).\nEtelä-Pohjanmaalta on mukana 14 lukiota, joista Seinäjoen ja Nurmon lukiot ovat saaneet jo koottavat robotit. Muut lukiot (Alahärmä, Kauhava, Lapua, Ilmajoki, Kurikka, Jurva, Kauhajoki, Alavus, Ylistaro sekä Järviseutu) saavat robottinsa porrastetusti tammi-helmikuussa 2013. Hankkeen ulkopuolelta robotiikkaan, projektioppimiseen ja yrittäjyyskasvatukseen tutustuu Karstulan lukio.\nKauhavan lukiolla järjestetään tammikuussa tapaaminen projektiin valittujen opiskelijoiden, opettajien, kolmen kummiyrityksen (Finn-Power, MSK Group ja Skaala) ja SeAMK:n Robo-puulaakin projektipäällikön kesken. Mukaan tulee myös lehdistön edustajia. Kauhavan lukio saa tilaisuudessa kolme robottiaan, jotka varustetaan kummiyritysten logoilla.\nTammikuun tapaamisessa käydään läpi myös kurssin sisältö, tavoitteet ja aikataulu sekä opetellaan robottien kokoaminen.\nSiis innolla kohti joulua ja mielenkiintoista uutta vuotta!\nLähettänyt Robohop klo 5.52 Ei kommentteja:\nTunnisteet: Finn-Power, MSK Group, Robo-puulaki, Robohop, Seinäjoen ammattikorkeakoulu, Skaala.\nFinn-Power, Skaala ja MSK Group lukion kummiyrityksiä Robohopissa\nKauhavan lukion robottien kummiyritykset ovat vahvoja paikallisia toimijoita: Finn-Power, Skaala ja MSK Group ovat kukin sponsoroimassa oman robotin lukion opiskelijaryhmien käyttöön. Jokainen kummiyrityksistä käyttää omassa tuotannossaan robotiikkaa hyväkseen.\nKummiyritysten hankinnasta on vastannut Seinäjoen ammattikorkeakoulun tekniikan yksikkö ja erityisesti Robopuulaaki-hankkeen projektipäällikkö Pauliina Hautamäki. Kauhavan lukio kiittää erinomaisesta pohjatyöstä SeAMK:n tekniikan yksikköä ja Pauliinaa.\nPauliina Hautamäen mukaan robotit on tilattu ja ne saapuvat todennäköisesti tammikuun lopulla.\nLukion kummiyrityksiin voi tutustua alustavasti jo yritysten kotisivujen kautta. Löydät ne tästä:\nFinn-Power (Prima Power)\nLähettänyt Robohop klo 14.38 Ei kommentteja:\nRobotit tanssivat tekniikkaa tutuksi\nVideopätkä kevään 2012 Tanssii robottien kanssa\n-kilpailusta, jonka voitti tuolloin Nurmon lukio.\nKauhavan lukio osallistuu kevätlukukaudella 2013 noin kymmenen eteläpohjalaisen lukion Robopuulaaki-projektiin. Seinäjoen ammattikorkeakoulun (SeAMK) hanke huipentuu huhti-toukokuussa järjestettävään loppukilpailuun, jossa lukioiden 30 robottia ja tiimiä ottavat tanssien mittaa toisistaan.\nLukiomme toteuttaa Robopuulaakin yhteydessä oman hankkeensa Robohopin. Se yhdistää luovasti yrittäjyyskasvatuksen, tietoteknisen ohjelmoinnin ja projektioppimisen. Kolmeen tiimiin jakautuvat opiskelijamme suorittavat käytännössä fysiikan soveltavan kurssin, jonka tulokset dokumentoidaan ja julkaistaan sosiaalista mediaa hyödyntäen. Jaamme kokemuksiamme tämän blogin, koulumme Facebook-sivuston sekä Robopuulaakin Facebookin kautta.\nRobopuulaaksissa Seinäjoen ammattikorkeakoulun tekniikan yksikkö hankkii lukioille kummiyritykset, jotka sponsoroivat oppilaitoksille kolme robottia. Lukioiden tiimit kokoavat robotit, ohjelmoivat ne, valitsevat musiikkikappaleet, suunnittelevat koreografiat sekä opettavat nämä sähkömekaaniset koneet tanssimaan.\nYrittäjyyskasvatusta toteutetaan Kauhavan lukion Robohop-hankkeessa siten, että opiskelijamme osallistuvat Robohopin markkinointiin, tiedottamiseen sekä vierailevat vähintään yhdessä kummiyrityksessä. SeAMKin tekniikan yksikkö on jo onnistunut hankkimaan ensimmäisen kummiyrityksen Kauhavan alueelta. Yritysten julkistus tapahtuu myöhemmin. Opiskelijoillemme hanke (fysiikan kurssi) antaa hienon mahdollisuuden tutustua myös alueemme teknologiateollisuuteen.\nLukiolaiselle Robohop antaa hauskaa tekemistä ja kokemusta tiimityöskentelystä, millä on myöhemmin suuri merkitys työelämässä. Robottiopinnoista on lähiopetusta noin 10 tuntia ja loppuosa kurssista on tiimien itsenäistä työskentelyä. Hankkeemme opettaja Janne Ylinen ohjaa luonnollisesti tiimejä.\nRobottien ja tiimien esitysten suunnittelu, harjoittelu ja toteutus vievät aikansa. Tanssiin profiloituneen lukiomme tekniikan taitajilla on edessään mielenkiintoisia haasteita ennen kevään loppukilpailua.\nLähettänyt Robohop klo 7.28 Ei kommentteja:\nFinn-Power, Skaala ja MSK Group lukion kummiyrityk...


6/12 – Wikipedia\nEdeltävä Nimessä ja veressä\nSeuraava Pahan perimä\n6/12 on Ilkka Remeksen vuonna 2006 julkaistu jännitysromaani. Kirjan nimi 6/12 viittaa Suomen itsenäisyyspäivään 6. joulukuuta. 6/12 on Remeksen 13. jännitysromaani. Kirjaa myytiin kotimaisista romaaneista eniten, 151 600 kappaletta, ja käännetyistä sen ohitti vain Harry Potter ja puoliverinen prinssi 800 kappaleen turvin.\nHaagissa on tuomittu sotarikoksista serbialainen eversti Borislav Jankovic, joka istuu riihimäkeläisessä vankilassa. Mutta hänen poikansa Radovan ja Vasa Jankovic ovat päättäneet vapauttaa hänet. He ottavat panttivangiksi vanginvartijan vaimon ja kiristävät isänsä vapaaksi. Matkalla kohti itärajaa poliisi heidän yllätyksekseen pysäyttää heidät ja panttivanki pääsee pakoon. Poliisin tarkka-ampuja ampuu Radovanin tämän jahdatessa karannutta vankia ja koko operaatio epäonnistuu.\nVasa pakenee Suomen poliisilta kotiinsa Tukholmaan ja päättää ottaa käyttöön järeämmät keinot isänsä vapauttamiseksi. Hän houkuttelee suunnittelemaansa operaatioon mukaan viisi Ruotsissa asuvaa serbiä, joiden kanssa on tehnyt kolme onnistunutta rahankuljetusauton ryöstöä, luvaten näille suuria rahasummia.\nSuomen itsenäisyyspäivän koittaessa valtakunnan kerma kokoontuu perinteiseen tapaan juhlimaan presidentin linnaan. Kesken juhlien Vasan johtamat viisi kommandoasuihin pukeutunutta järeitä aseita kantavaa serbiä tunkeutuu linnaan ja ottaa kaikki juhlijat panttivangeiksi. KRP:n Johanna Vahtera onnistuu livahtamaan panttivankien joukkoon. Vasa kiristää arvokkaiden panttivankien avulla suomalaiset näyttämään serbialaisen propagandafilmin maan televisiossa, vapauttamaan isänsä, laittamaan heille pakokoneen lähtökuntoon ja viimeiseksi valtaisan lastin tamiflun-lääkkeen raaka-ainetta.\nSerbit pakenevat Helsinki-Vantaalta Finnairin matkustajakoneella mukanaan Vasan isä, Suomen tasavallan presidentti, kaikki ministerit, osa kansanedustajista sekä erään serbin tyttöystävä Jasmin Ranta. Kesken lennon Johanna Vahtera uhkaa Vasan isän henkeä ja käskee serbejä palauttamaan koneen ja panttivangit Helsinkiin. Syntyy kahakka, jonka seurauksena Vasan isään osuu kuolettavasti luoti. Tätä ei ehditä pelastamaan ja kostoksi serbit tappavat yhden Karhuryhmän poliisin, joka löydettiin aiemmin kahden muun poliisin kanssa ruumaan piilotettuna.\nSamaan aikaan TERA:ssa työskentelevä Antti Korpi yrittää saada serbien vaatimia lunnaita, mutta niitä kieltäydytään antamasta arvokkuuden takia. Tämän takia hän murtautuu salaisen tahon määräyksestä Arlandaan ja varastaa raaka-ainelastin, jonka toimittaa ohjeiden mukaisesti pommilla varustettuun pakettiautoon, joka uhataan räjäyttää ilmaan ellei vaadittuun paikkaan toimitettaisi 100 miljoonan arvosta timantteja. Lääketehdas Rochen ja TERA:n virkailijat pudottavat timantit vaadittuun paikkaan Puolaan, jossa Anttia ohjeistanut salaperäinen taho, Marek, myy sen saadakseen tarvittavat lunnaat serbeille.\nSerbien johtama kone laskeutuu lopulta pahimpaan mahdolliseen paikkaan, Minskiin, ja ottavat siellä mukaansa vain Jasmin Rannan ja Suomen presidentin jatkaen ilman estelyjä Valko-Venäjän maaseudulle ja päätyvät lopulta hylättyyn huvilaan, jossa tapaavat kaksi FSB-miestä, joiden oli määrä hoitaa heille tarvittava kalusto operaatioon. Antti ja Johanna seuraavat ja salakuuntelevat näitä salaa ja saavat selville Venäjän tukeneen serbien iskua. Nyt KGB-miehet aikovat ryöstää ja vaientaa heidät sekä Suomen presidentin ja Jasmin Rannan, mutta ehtivät ampua vain kaksi serbiä, kun Antti Korpi saapuu huvilaan ja joutuu pakosta ampumaan FSB-miehet.\nAntti ja Johanna sitovat kaikki eloonjääneet venäläiset ja serbit sekä Jasmin Rannan ja ottavat mukaansa vain Vasan ja presidentin. Lähtiessään autolla huvilasta heidän kimppuunsa hyökätään toisesta autosta, mutta nämä välttävät iskun. Antti, Johanna, presidentti sekä panttivangit pääsevät Minskin kentältä turvallisesti Suomeen, mutta takaisin palattuaan FSB-agentti ampuu tarkkuuskiväärillä presidentin Helsingissä. Lopussa selviää Vasan istuvan elinkautista vankeusrangaistusta Riihimäellä.\nJoulukuussa 2019 ilmoitettiin, että romaanista on tekeillä Antti J. Jokisen ohjaama elokuva, Omerta 6/12 (2021). Elokuvan pääosaa, suojelupoliisin agentti Max Tanneria, esittää Jasper Pääkkönen.\n↑ Vuoden 2006 myydyimmät kirjat. Suomen kustannusyhdistys ry. Viitattu 30.8.2011.\n↑ Ilkka Remeksen trillereistä tekeillä pohjoismainen suurtuotanto - 6/12-elokuvan pääosaan tuleva Jasper Pääkkönen: "Remes ei ole enää liian iso valkokankaalle" Yle. 11.12.2019. Viitattu 17.8.2020.\nIlkka remeksen oma arvio kirjasta\nArvostelu WSOY:n sivuilla\nNoudettu kohteesta ”https://fi.wikipedia.org/w/index.php?title=6/12&oldid=20131181”\nSivua on viimeksi muutettu 24. marraskuuta 2021 kello 17.32.


Logomossa, osa kaksi | Ajastaika\nLogomossa, osa kaksi\nHuh, viimein on kaikki jouluhommat valmiina! Onnistuin jopa leipaisemaan joulupiparit ja -tortut niin, ettei mikään kärähtänyt uunissa. Ja piparit jopa koristelin – viime jouluna ei hermot (ja taidot) riittäneet kuin muutaman ruman piparin koristuksiin, nyt olin viisaampi ja homma onnistui yllättävänkin helposti. Aina oppii jotain uutta. ;)\nHeitetään tähän väliin kuvapläjäys viime lauantailta. Silloin tosiaan tehtiin Sansun kanssa Logomo-visiitti vol. 2 ja tällä kertaa seuranamme oli Miro 5v. sekä Jyväskylästä joulunviettoon saapunut siskosein. Kulttuuripääkaupunkivuoden päättäjäisviikonlopun kunniaksi näyttelyihin oli kumpanakin päivänä vapaa pääsy, joten käveltiin näyttelytkin läpi vaikka alunperin oli vain tarkoitus kahvitella.\nKokemus oli tietysti aivan erilainen, kun oli lapsi mukana. Tuli on irti! kärsi alkuun teknisistä ongelmista ja ensimmäiset pääsivät sisään vasta kahdeltatoista, kun paikka oli tuntia aiemmin avannut ovensa. Otettiin siis ensin suunnaksi hauska Naphouse, jossa oli säkkituolimeri sekä sen alapuolella vähän niinkuin iso maja. Sellainen lastenhuone olisi varmaan kenen tahansa ipanan unelma!\nValokuvanäyttely Alice in Wonderland – Liisa ihmemaassa käveltiin pikaiseen läpi, ja Sansun & Miron katsastaessa toista osaa me Felinen kanssa pyörähdettiin kurkkaamassa Tom of Finlandin hyväkuntoiset miehet. :P Tulinäyttely saatiin vihdoin auki, mutta siinä oli niin kamalasti porukkaa jonottamassa että päätimme ensin käydä tankkaamassa SIS. Delissä. Lautaselle valitsin Turku 2011 -viinerin, joka oli vähän överi kermansa JA aprikoosi- tms. hillonsa kera, sekä teekuppiin omena-rooibosta.\nKaffelta tulessa jouduimme tovin odottelemaan pääsyä tulimaailmaan, mutta lopulta ovet vihdoin aukenivat meillekin. Kierrettiin näyttely aika samassa järjestyksessä kuin ensimmäisellä kerralla oltiin hyväksi havaittu. Tällä kertaa tosin päästiin myös pelaamaan sellaista hauskaa peliä, jossa piti yhteistyöllä pelastaa palavasta talosta hyppääviä ihmisiä. Lisäksi pumpattiin sammutusvettä liekeissä olevaan taloon, ihmeteltiin vanhoja tulentekotapoja sekä käveltiin Turun palossa kartalta kadonneella Tiirikkalankadulla ennen ja jälkeen tulipalon.\nPaimion VPK:n vanha paloauto.\nJätettyämme tulet taaksemme tsekattiin vielä aulassa viime kerralla kokonaan välistä jäänyt jalkapalloaiheinen Only a game? -näyttely. Katosta roikkuvista pelipaidoista löytyi infoa aina paidan parina roikkuvasta juomapullosta, aika kivasti toteutettu kokonaisuus. Lisäksi alueella oli infolaatikoita, pari iPadia, hauskoja tuoleja sekä säkkituolimeri, jonka yhteydessä pyöri jalkapalloa varmaan kahdessakymmenessä televisioruudussa.\nVähän erilainen olohuone televisioineen.\nOltiin tosiaan tultu paikalle aika pian yhdentoista jälkeen ja jo silloin porukkaa tuntui olevan liikenteessä ihan pipona. Lähtiessämme sisätiloissa oli yllättävänkin rauhallista ja ihmisiä suht vähän, mutta syy selvisi kun astuimme ovista ulos. Sisään oli useamman kymmenen metrin jono! Siinä vaiheessa kiiteltiin, että oltiin sovittu treffit heti aamusta – ei meinaan olisi hotsittanut jonotella tihkusateessa lapsen kanssa.\nHerqperc, Joulu, Kahvilassa kerran, Lapset, Omakuva, Sivistävää, Turku\n4 kommenttia kirjoitukseen Logomossa, osa kaksi\nOikeastaan mitenkään postaukseen liittymättä:\nHyvää joulua! Toivottavasti kera herkuttelun, lepäilyn ja läheisten :)\nKiitos Laura ja samaa sulle! Herkkuja on, läheisten keskellä ja levätäkin toivottavasti ehtii. :)\nsiinä viinerissä oli muuten lakkahilloa, googlasin :D oli kyllä aika ällömakea.\niso kiitos siitä kassista, vitsi että nauroin kun se paljastui paketista! ihana! <3\nJaa lakkahillostakin saa sellasen överimakeapommin! Noh, mikä jottei. Aattelinkin et lahja olis mieluisa, mulla oli alunperin yks toinen juttu mielessä mut nopeiden päätösten jälkeen ajatus meni uusiksi. :)\n« Edellinen Vuonna 2011\nSeuraava » Taas toivotus hyvän joulun


Alkoholi on työikäisten yleisin elinsyy – Lehti\n18 kommenttia artikkeliin Alkoholi on työikäisten yleisin elinsyy\n(PRESSIKLUBI) Alkoholi on noussut 1564-vuotiaiden suomalaisten yleisimmäksi syyksi elää. Tilastokeskuksen tutkimuksen mukaan alkoholi on tärkein elinsyy 53 prosentille työikäisistä suomalaista.\nYhteensä viinan voimalla itseään ja elämäänsä sieti viime vuonna noin kaksi miljoonaa suomalaista. Heistä yli puolet oli keski-ikäisiä miehiä.\nEi näitä lukuja selvin päin kestä, tiivisti tutkimuksen tulokset Kansanterveyslaitoksen tutkimusprofessori Jouko Viinamäki.\n← YK ei päässyt sopuun YK:n päivän vietosta → Kirkko vastustaa homoparien vihkimistä rotareiksi\n18 vastausta aiheeseen “Alkoholi on työikäisten yleisin elinsyy”\nReiskan ElÃ¤mÃ¤ » Archives » Viina, osa 2: antiteesisanoo:\n1.11.2006, klo 21:27\n31.10.2006, klo 20:43\nAlkoholi on hyvää tissien päälle kaadettuna!\n1.11.2006, klo 09:23\nMuistammehan toki sanan etymologian: arabian al-cool. Eli on coolia vetää perseet. Jahas, pitänee ottaa päivän toinen…\n1.11.2006, klo 10:08\nAlkoholi auttaa myös itse työnteossa, sillä se poistaa muuten keskittymistä häiritsevän aamuisen krapulan.\n1.11.2006, klo 10:27\nEihän tätä Lehteä kestä selvinpäin!\n1.11.2006, klo 16:16\nOnko naisen kossupullo 75% miehen pullosta? Ei paljon miehille jää, tasa-arvo kunniaan tälläkin kentällä!\n1.11.2006, klo 16:21\nSuomen alkoholiuskonto muistuttaa yksisilmäisyydessään muslimien touhuilua. Kansanhuumeensa kullakin? Sopulinahan säästyy tunnetusti rasittamasta pieniä harmaita aivosolujansa…\n2.11.2006, klo 09:44\nNimimerkille Lard Ulrich: miten naisen kossupullo voisi olla 75% kun miehelläkin se on vain 38%?!?\n2.11.2006, klo 14:56\nHeitin äsken päivän ekat laatat ja kyllä helpotti! Sitä ennen oli sellainen olo, että kyllä tästä elämästä nyt jotain puuttuu, mutta kun tajusin, mistä asia kiikasti, niin johan pomppasi kurkkuun sellainen latinki, ettei paremmasta ole väliä. Oksennuksen aikana huusin kuin veteraani syyskeräyksen aikaan.\n3.11.2006, klo 02:25\nNimimerkille Gondwanamanner: Onko se nykyään leikattu 38 prosenttiin…? Kyllä valtionvarainministerin toimia pitäisi jollakin tavalla pyrkiä kontrolloimaan. Koulutus, terveydenhoito ja poliisi nyt voidaan vielä lakkauttaa säästöjen nimissä, mutta että miesten viinaksiakin jo höylätään! Ja naiset ottavat siitä vielä sen 75%, eihän siitä jää pulloon kuin 37% velkaa!\n3.11.2006, klo 08:57\nTotean vielä Groucho Marxia mukaillen, että alkoholi on oopiumia kansalle.\n3.11.2006, klo 15:00\nalkoholi on saatanan kätyri\n4.11.2006, klo 20:15\nOopiumi on oopiumia kansalle.\n5.11.2006, klo 10:37\n5.11.2006, klo 11:12\nAlko H. Olisanoo:\n6.11.2006, klo 14:03\nKansa on oopiumia uskonnolle.\n6.11.2006, klo 22:56\nSusi on sudelle oopeli.\n(BAGDAD) YK on luopunut neuvotteluista YK:n päivän vietosta. Päätös luopumisesta tehtiin sen jälkeen, kun Yhdysvallat viime yönä Suomen aikaa murtautui...


Mainokset kismittävät - Taloussanomat - Ilta-Sanomat\nTelevision katsominen internetistä on osa "milloin tahansa, missä tahansa" -katsomisen trendiä. (KUVA: Antti Aimo-Koivisto / Lehtikuva)\nJulkaistu: 2.11.2006 13:50 , Päivitetty: 2.11.2006 13:52\nJoka kymmenes internetin käyttäjä Yhdysvalloissa katsoo netistä myös televisiota, ilmenee tutkimuslaitos Conference Boardin internet-barometristä.\nKatsotuimpia ohjelmatyyppejä netissä ovat uutiset. Uutisia seuraa nettikatsojista yli 60 prosenttia.\nTärkeimmät syyt, miksi yhä useammat kuluttajat katsovat televisio-ohjelmia internetistä, ovat halu välttää mainoksia ja oma mukavuudenhalu, tutkimuslaitos toteaa tuoreessa internet-barometrissään.\nLähes puolet katsojista menee nettiin viihteen perässä. Viihteen katsojat arvostavat sitä, että netistä he voivat nähdä televisiosarjan ohi livahtaneet jaksot jälkikäteen tai katsoa koko sarjan yhdellä kertaa.\n– Television katsominen internetistä on merkki laajemmasta trendistä kohti "milloin tahansa, missä tahansa" -katsomista, joka kattaa digitaaliset videotallentimet, video on demand -palvelut ja kannettavat mediasoittimet kuten iPod-laitteen, tutkimusyhtiö TNS:n senior vice president Edye Twer kommentoi tutkimustulosta.\nLokakuun lopussa julkaistu barometri osoittaa, että vain hyvin harvat amerikkalaiskuluttajat haluavat maksaa televisio-ohjelmien internet-katselusta.\nConference Board toteuttaa internet-barometrin yhdessä TNS:n kanssa neljä kertaa vuodessa. Barometri kattaa 10 000 amerikkalaistaloutta.\nTelevisio-ohjelmien internet-katselua koskeva internet-barometri perustuu heinä–syyskuun tietoihin.


Hanko Gummi on suunniteltu suuren hauen pyyntiin - Wake Fishing\nEtusivu / Kalastus / Jigit / Haukijigit / Hanko Gummi\nHanko Gummi on shad-mallinen haukiviehe niiden kaikkein suurempien haukien pyyntiin. Helposti käynnistyvä rullaava uinti, herkästi liikkuvan suuri lapio-mallinen pyrstön sekä toimivan värikartan yhdistelmä tekevät Hanko Gummista todella kuuman haukivieheen! Ilman painoa koukutettuna tämä viehe toimii myös hitaasti uitettuna erittäin matalassa, alle metrin syvyisessä vedessä. Näistä syvyyksistä tapaat hauen erityisesti aikaisin keväällä ja myöhään syksyllä.\nHanko Gummi on kokeneiden suomalaisten aktiivikalastajien suunnittelema ja testaama. Hanko Gummia on saatavilla sekä 8- että 10-tuuman koossa. Hanko Gummi löytyy verkkokaupastamme kahdeksassa eri värissä. Vaikka tämä viehe onkin suunniteltu hauenkalastukseen, toimii se hyvin muillekin petokaloille, kuten muskielle ja pallakselle.\nHanko Gummi:n värikartasta on lainattu myös tilaamiimme Dexter Shad 340 erikoisväreihin. Ja jotta tuohon erikoisvärien joukkoon pääsee, pitää vyöltä löytyä useampia suurhaukiosumia. Ja niitähän Hanko Gummilta löytyy.


Tuotteita - RIISA - Suomen ortodoksinen kirkkomuseo\nYksi museokauppamme kysytyimmistä ikoniaiheista on ollut Evakko-Kristus. Nyt toiveenne on kuultu! Kauan toivottua Evakko-Kristus -painokuvaikonia saa nyt museokauppa Pikku-Bysantista hintaan 8€. Koko A5. Ikoniaihe on painettu vanhaa kunnioittaen ruskealle, tukevalle kartongille. Painotyön on toteuttanut kotimainen Kirjapaino Markprint Oy Lahdesta.\nKääntöpuolelle on kirjoitettu historiatietoa sekä suomeksi, englanniksi että venäjäksi. Tämä on nostalginen lahjaidea itselle tai ystävälle. Painokuvaikonia voit myös tilata: info@riisa.fi (postikulut lisätään hintaan)\nMuseokauppa Pikku-Bysantista lahjoja Pääsiäiseen!\nArkkipiispa Leon tuorein runokirja Mustelmat II\nArkkipiispa Leon runoteosten sarja täydentyy keskiviikkona 20. joulukuuta uudella niteellä. Mustelmat II on jatkoa vuonna 2014 ilmestyneelle proosarunoteokselle Mustelmat.\nTeoksen nimi on sanaleikki: karjalankielisen muistelmia tarkoittavan sanan voi tulkita viittaavan myös erilaisiin elämän antamiin kolhuihin.\n– Omaa ihoaan voi lukea kuin päiväkirjaa, siitä löytää törmäyksen ja elämän merkkejä, totesi arkkipiispa Leo Savon Sanomien kirjailijahaastattelussa vuonna 2014.\nNyt ilmestyvässä kirjassa palataan lapsuudenkotiin Savon Pielavedelle, jonne salmilaisen perheen evakkomatka Laatokan rannoilta päättyi. Muistojen mukana kulkee syvä kiintymys ja kiitollisuus vanhempia sekä sisarta ja veljeä kohtaan. Tarkkasilmäinen luonnonhavaitsija on myös sodanjälkeisten jälleenrakennusvuosien silminnäkijä aikana, jolloin ihmiset avasivat vielä ovensa tuntemattomalle kulkijalle, lentojätkälle tai sunnuntaikahvikierroksella kylän taloissa kiertäneelle kahvimummolle.\nRunot julkaistaan teoksessa aiempien kirjojen tapaan sekä suomeksi että karjalaksi.\nJUSSAKAN COME BACK -KANSALLISPUKUKANKAISTA VALMISTETUT RIIPUKSET\nInarilaisen Jussakka-yrityksen kansallispukukankaista valmistamat riipukset ovat saaneet SuomiFinland100 -tunnuksen. Riipukset osallistuvat Suomen itsenäisyyden juhlavuoden viettoon tuomalla palan kansallista kulttuuriperintöämme kauniissa muodossa kaikkien ulottuville. Riipuksissa pukuperinne ilmenee nykyaikaisessa ja arkenakin käytettävässä muodossa. Korussa mukanasi kulkee aina pieni palanen Suomea, ja se sopii hyvin lahjaksi myös ulkomaille, muistoksi matkasta Pohjolaan tai vaikkapa ulkosuomalaiselle kotimaan kaihoa lievittämään.\nPersoonallinen lahjaidea syntymäpäiväksi tai jouluksi. Riipuksen mallit ovat Ylä-Savon, Leppävirran, Sulkavan, Janakkalan, Seiskarin ja Laatokan Karjalan kankaista. Hinta 29 € (+ mahd. postikulut). Lisätietoa: info@riisa.fi.\nNyt uutuutena myös Jussakan punapoimintakuvioiset riipukset 29€ (+ mahd. postikulut)\nMuseokaupassa paljon jouluaiheisia kortteja ja lahjaideoita!\nRIISAn uutuustuote vuoden pimeimpään aikaan on heijastin. Tämän pyöreän heijastimen kuvana on yksityiskohta ihmeitätekevän Konevitsan Jumalanäidin ikonin riisasta. Heijastimia voi ostaa tai tilata Museokauppa Pikku-Bysantista hintaan 5,50 euroa (mahd. postikulut lisätään) info@riisa.fi tai p. 0206 100 266.\nENKELIAIHEINEN KAITALIINA 45 €.\nKaunis punainen kaitaliina (105 cm) enkeliaiheisella kuvioinnilla 45 €. Museokauppa Pikku-Bysantista voi tilata myös lyhyempiä tai pidempiä liinoja omiin tarpeisiin sopivaksi. Kuvion koko vaikuttaa osittain liinan pituuteen.\nLisätietoja: info@riisa.fi p. 0206 100 266\nPUUHAA KIRKKO- JA KOULUVUOTEEN!\nPikku-Bysantissa on nyt myynnissä Maahengen kustantama uusi Ortodoksinen taskukalenteri 2018. Mukana on myös liturginen liite (14,50 e). Kirkkovuoden alkuun ilmestyi myös Pyhä melu -puuhakirja, jonka tarkoitus on tukea erityisesti vanhempia, isovanhempia ja kummeja lasten kirkollisessa kasvatuksessa. Kirja sopii hyvin myös seurakuntien kerhojen käyttöön (10 e). RIISAn ekumeeninen värityskirja Mielenrauhaa kirkkotaiteesta on juhlavuoden tarjouksena 10 e!\nLisätietoja ja tilaukset (postikulut lisätään): info@riisa.fi, p. 0206 100 266.\nUUTUUS: Loihtiet - sanan vägi, karjalazet tiedohussanat\nKarjalan Kielen Seura julkaisi karjalaisia loitsuja esittelevän Loihtiet - Sanan vägi, karjalazet tiedohussanat -nimisen teoksen, joka esittelee karjalaista taikaamaailmaa. Kirjan on Suomen Kansan Vanhat Runot -teoksen pohjata suunnitellut ja toimittaut elena Junttila. Karjalan Kielen Seura muistuttaa, että vaikka karjalankielisiä loistuja on tallennettu arkistoihin huomattavia määriä, niitä ei ole esitelty juuri lainkaan suurelle yleisölle.\nTeoksessa olevat loitsut on kirjoitettu sekä karjalaksi, suomeksi että venäjäksi. Kauniisti luontoaiheilla kuvitettu teos sopii oivallisesti vaikka lahjaksi.\n"Kaikki kielet saavat alkunsa juurien muodostumisesta, joiden kautta ihminen yksilöi oman käsityksensä maailmasta. Myöhäisemmässä vaiheessa voi lausuttuihin sanoihin liittyä ihmisen suhtautuminen niiden sisimpään olemukseen. Suhtautumista heijastava puhe kehittyy erityiseksi energiaprosessiksi, jossa puheen kautta välittyy itse luonnonilmiön voima. Tämä voima ylittää moninkertaisesti ihmisen voiman. Loitsuissa on kyse juuri täst prosessista.\n(---) Maailmamme on ilmiöiden monimuotoisuutta. Kokonaisuus koostuu erilaisista osista. Maa, joet, purot, tuuli, puut, linnut, eläimet, aamu- ja ilta-aurinko, joen virtaava liike, monet muut ilmiöt sekä ihmisen elämä - kaikki ovat osa maailmaa. Maailmankuva on kaikkien sen osasten hahmottamista. Esi-isämme tunsivat kuuluvansa erottamattomana osana tähän maailmaan, siksi he luonnollisesti olivat sen kanssa vuorovaikutuksessa: pyysivät apua, ylistivät lauluissa ja tarinoissa."\nIhmisen henkisen renessanssin keskus\nPietari, Venäjä, 2016\nSaatava Museokauppa Pikku-Bysantista (30 €).\nLoihtiet -kirjaa voi myös tilata: info@riisa.fi (toimituskulut lisätään hintaan)\nPikku-Bysantin kirjavalikoiman tuotteet tilattavissa myös sähköisesti: info@riisa.fi / 0206 100 266\nRuusuja ja unikoita - Kirjottuja aarteita Valamon luostarista 35 €\nKaaoksesta kokoelmaksi - Sodan ja evakuoinnin seurauksena syntynyt Suomen ortodoksinen kirkkomuseo\njuhlavuoden tarjous 5€\nPyhyyden portailla - Uusi kokoelmanäyttelyesite 10€\nIkonimaalari - uusimmat julkaisut 28€ (ja RIISA teemanumero 28 €)\nAiemmin ilmestyneet Ikonimaalari-julkaisut 10 €\nSuuri paasto 25€\nPääsiäinen juhlien juhla 25€\nKäspaikka-kirja 45€ (HUOM! Vain meiltä, painos on loppunut)\nJumalan kunniaksi - kirja silkkikirjonnasta (Esko Saari) 20€\nEija Ipatti: Lähteen ilme 20€ (lastenkirja)\nEija Ipatti: Tukassa tuulen kiharat 15 €\nTöppähäisten kylässä tapahtuu 22€ (lastenkirja)\nIkoni puhuu 30€ Ikoni puhuu on tietopaketti ortodoksisen ikonin olemuksesta, yksityiskohtien merkityksestä ja ikonin käytöstä. Suurelle yleisölle tarkoitetussa esityksessä ei käsitellä ikonitaiteen syntyhistoriaa eikä teosten taidehistoriallista arvoa. Etusijalla on ikonien uskonnollisen sisällön tulkinta helposti omaksuttavassa muodossa. Kirjan 75 ikonikuvasta huomattava osa esittää vanhoja venäläisiä ikoneja Suomen ortodoksisen kirkkomuseon kokoelmista, luostareista ja seurakunnista. Mukana on myös uusia suomalaisia ikoneja. Kirjan lopussa on kirjallisuusluettello lisätietoa kaipaaville.\nFlora ja Fauna 40€ Kirja esittelee tähän asti varsin vähän tutkittua aihetta, kasveja ja eläimiä ikoneissa ja ortodoksisen kirkon tekstiileissä. Tarkka katsoja voi löytää yllättäviä ja jännittäviä yksityiskohtia. Voiko käärme todella olla sekä viekas että viisas? Toiko kauppalaiva metsämansikat Petsamoon? Ovatko lehvät ja viiniköynnökset koristeita vai viestejä?\nKirkkojen ja kartanoiden kätköistä 40€ Kirkkojen ja kartanoiden kätköistä kertoo muinaisesta loistosta. Arvokkaiden ja nykyihmiselle outojenkin esineiden kautta pureudutaan jalometallituotteiden valmistukseen ja levitykseen sekä niiden käyttäjiin. Teos avaa värikkään näkymän Suomen kulttuurihistoriaan vuosina 1200-1600.\nTimo Lehtonen: Vaienneet kellot 30 € Lehtosen tekemä työ on uraauurtava ja ensimmäinen yhtenäinen autonomian ajan sotilaskirkkoja käsittelevä julkaisu. Kirja on hyvä lähdeteos seurakunnille, museoille ja Suomen historiaa ja erityisesti kirkkohistoriaa harrastaville lukijoille.\n12 ikkunaa ortodoksisuuteen Suomessa 45€ Upeasti kuvitettu teos avaa elämänmakuisen näkymän ortodoksien arkeen, hengellisyyteen ja historiaan.\nUskon luotsi (Sergei Okulov Suomen ortodoksien vaiheissa) 30€\nUskon mysteeri (Pappismunkki Ilarion) 30€\nMysteerin kohtaaminen 30€\nHeikki ja Asta Makkonen: Taistelua erakkomajassa - Victor Terosen elämää ja taidetta 25 €\nArkkipiispa Paavali 30€\nKonstantinopoli - kaupunki ennen Istanbulia 32€ Nykyinen Istanbul on kuin sipuli: kärsivällisesti kuorien pölyisen pinnan alta paljastuu yhä uusia historiallisia kerroksia. Jokainen niistä avaa uuden näkymän Euroopan kristillisen idän pääkaupungin yli tuhatvuotiseen menneisyyteen – sen ympärille kasvaneen imperiumin syntyyn, loistoon, rapistumiseen ja valloitukseen. Kristillistä Konstantinopolia hallitsivat kirkkojen ristit, islamilaisen kaupungin maamerkkejä olivat moskeijoiden minareetit. Muurit, palatsit, obeliskit, vesialtaat ja kirkot ja luostarit kiehtovat niin Turkin-kävijää kuin nojatuolimatkailijaa. Teos valottaa lopuksi Konstantinopolin muuttumista osmanien valtakunnan pääkaupungiksi, länsimaistumista ja turkkilaisen Istanbulin syntyä. Kirjassa on 200 ennen julkaisematonta kuvaa Konstantinopolin keskiajan historiasta.\nAthos (Luostarielämää Pyhällä Vuorella) 60€ (myös englanniksi)\nValamon luostarin aarteet 80 € Kirja on tähän asti laajin Valamon kirkkoja taideaarteita käsittelevä tietoteos. Se on toteutettu yhteistyössä Valamon luostarin, RIISAn ja Moskovan Andrei Rublevin museon tutkijoiden kanssa. (suomeksi, englanniksi ja venäjäksi)\nRajoil da randamil - Salmi ja salmilaiset 1617-1948 70€ Salmin historiateos antaa salmilaisille ja jälkipolville vastauksia kysymyksiin, millaisista historian käänteistä juuret rakentuvat, mitä vuosisatojen varrella tapahtuneesta voisimme oppia ja miten viedä salmilaista kulttuuriperintöä eteenpäin.\nSielun saarille (Suomen lähialueiden luostareita) 35€\nLoihtiet - sanan vägi (Loihtiet - sanan voima, karjalaisia loitsuja) 30 €\nArkkipiispa Leon kirjat 30€: Mustelmat; Luontokuvat lapsih näh; Metsätähti; Selfie; Tehtävä Roomassa; Auringolla sen olleessa korkeimmalla; Katso eteesi, ylös ja korkealle\nKarjalankieliset Muumikirjat (7 erilaista) 28 €\nElias Lönnrot: karjalankielinen Kalevala 30 €\nSuomi - Karjala sanakirja 30 €\nJumalalline liturgii 25 € Karjalankielisen vähemmistön pitkään odottama ortodoksinen liturgiakirja, Pühän Tuatan Iivan Krisostoman, Kuldusuun, Jumalalline liturgii. Teoksen on kääntänyt KP Karjalan ja koko Suomen arkkipiispa Leo.\nKoin blahoslovindu 25 € Kodinpyhitys-kirja, karjalaksi "Koin blahoslovindu". Käännöstyön on tehnyt KP Karjalan ja koko Suomen arkkipiispa Leo.\nMIELENRAUHAA KIRKKOTAITEESTA - EKUMEENINEN VÄRITYSKIRJA\nRIISA julkaisi Ekumeenisella rukousviikolla 2017 Mielenrauhaa kirkkotaiteesta - ekumeenisen värityskirjan. Värityskuvissa (12 kpl) on hyödynnetty sekä ortodoksisen että luterilaisen kirkon esineistöä. Värityskuvia voi lähettää myös postikortteina. Jokaisessa kortissa on lyhyt teksti, joka selittää värityskuvaa.\nSaatava Museokauppa Pikku-Bysantista (10 e).\nVärityskirjaa voi myös tilata: info@riisa.fi (toimituskulut lisätään hintaan)\nKarjalankieliset ja kielestä kiinnostuneet huomio! Museokauppa Pikku-Bysantista on nyt mahdollisuus hankkia kaikkia tähän mennessä karjalaksi julkaistuja Muumi-kirjoja (28 €/kpl). Tiedoiniekan hattu myös äänikirjana (28 €).\nNäiden lisäksi arkkipiispa Leon kirjoittamat teokset: Selfie, Mustelmat, Luondokuvat lapsih näh, Ruando Riimas sekä karjalaksi käännetty Jumalalline liturgii (Johannes Krysostomoksen liturgia).\nSaatavana myös karjalankielinen Kalevala (Kalevala eepossu Elias Lönnrot) 30 €!\nNAPPEJA 10 / 6 €.\nErä värikkäiden kirkkotekstiilien ylijäämäkankaista valmistettuja nappeja. Tuunaa asusi tai korista vaikka laukkusi! Jokainen nappi on uniikki. 6 kpl 10 € tai 4 kpl 6 €.\nLAMPUKKAÖLJY 8 €.\nKätevässä 250 ml:n pullossa oleva lampukkaöljy. Kovamuovisessa pullossa on tiivis kierrekorkki.\nPYHYYDEN PORTAILLA -NÄYTTELYJULKAISU 10€\nRunsaasti kuvitetun 40-sivuisen kirjasen avulla voit syventää näyttelykäyntiäsi tai napata sen mukaan matkamuistoksi. Näyttelyjulkaisu myös englanniksi ja venäjäksi. Painettu Suomessa.\nRIISA kiittää Ystäväyhdistyksen tuesta.\nPakkaus sisältää selkeän mallipiirroksen ja yleisohjeet yhden käspaikan valmistukseen sekä tietoa käspaikan esikuvasta.\nHuom! Pakkaus ei sisällä kangasta eikä kirjontalankoja, niitä myy esimerkiksi Kuopion Nappi ja Nauha.


Asuntomanagerin koulutus - Isännöinnin ja asumisen tutkintokoulutus - Isännöinti ja asuminen - Koulutustarjotin - Koulutus - Etusivu\n24.11.2021 - 8.3.2022\nAsuntomanagerin koulutus on 7 seminaaripäivän kokonaisuus, joka keskittyy erityisesti markkinaehtoisten asuinhuoneistojen manageeraukseen. Päivien aikana saat kattavan kuvan asuinhuoneiston vuokraamisesta, huoneistokorjaustöistä kuin myös asukasyhteistyöstä ja tiedottamisesta.\n1. Talotekniikkasaneerauksen sopimusjuridiikka ja viranomaisvalvonta\nPäivän aikana perehdyt talotekniikkasaneerauksen tilaamiseen ja johtamiseen. Saat myös kattavan kokonaiskuvan talotekniikkasaneeraukseen liittyvästä sopimusjuridiikasta.\n2. Märkätilojen rakenteet ja korjausprosessi, ilmanvaihdon toiminnan varmistaminen\nPäivän aikana syvennyt märkätilojen rakenteisiin ja niiden ominaisuuksiin sekä ilmanvaihdon toimintaan.\n3. Huoneistokorjausten tilaaminen ja johtaminen, sopimusjuridiikka\nKoulutuksessa käydään läpi huoneistokorjausten tilaamisen prosessi sekä siihen liittyvää sopimusjuridiikkaa.\n4. Asukasyhteistyö ja tiedottaminen\nKoulutuksessa perehdytään sujuvaan asukasyhteistyöhön ja toimivaan viestintään asukkaiden ehdoilla.\n5. Asuntotarkastuksen tietopaketti\nKoulutuksessa saat kattavan kokonaiskuvan asuntotarkastajan tehtävästä niin teknisten osa-alueiden, erityisten havaintojen dokumentoinnin ja lainsäädännön osalta.\n6. Asuinhuoneiston vuokraaminen ja sopimushallinta\nTeemoina ovat muun muassa vuokrasopimukset, vuokranmäärä, vuokran maksaminen ja vakuus. Käsittelemme myös hallinnan luovutusta sekä vuokrasuhteen erityiskysymyksiä mm. kimppakämppään liittyen.\n7. Asuinhuoneiston vuokrasuhteen päättäminen ja ongelmatilanteet\nKoulutuksessa käsitellään asuinhuoneiston vuokrasopimuksen päättäminen eri menettelykeinoin (irtisanominen, purkaminen ja sopimuksen lakkaaminen). Lisäksi paneudutaan erilaisiin häiriötilanteisiin kuten maksuviivästyksiin ja häiritsevään elämään.\nKoulutus sopii markkinaehtoisten vuokra-asuntojen manageerausta tekeville henkilöille sekä muille vuokraustoiminnan parissa työskenteleville.\nJärjestämme koulutukset helmikuun 2022 loppuun saakka hybriditoteutuksina, jolloin voit valita osallistutko etänä vai paikan päältä.\nTalotekniikkasaneerauksen tilaaminen ja johtaminen 24.11.2021 25.11.2021 Helsinki\nHuoneistokorjausten tilaaminen ja johtaminen, sopimusjuridiikka, Asukasyhteistyö ja tiedottaminen 12.01.2022 13.01.2022 Helsinki\nAsuntotarkastajan tietopaketti 03.02.2022 03.02.2022 Vantaa\nAsuinhuoneiston vuokraaminen ja sopimushallinta 07.03.2022 07.03.2022 Helsinki\nAsuinhuoneiston vuokrasuhteen päättäminen ja ongelmatilanteet 08.03.2022 08.03.2022 Helsinki\nOsallistumisen hinta on 2145e + alv. Hinta pitää sisällään 7 koulutuspäivää sekä sähköiset aineistot.\nMahdollinen peruutus tulee tehdä sähköpostiviestillä viimeistään 3.11.2021 koulutuksen yhteyshenkilölle. Myöhemmistä peruutuksista veloitamme järjestelykuluina 50 % koulutuksen osallistumismaksusta. Mikäli henkilö jää saapumatta koulutukseen ilmoittamatta peruutuksesta, veloitamme osallistumismaksun kokonaisuudessaan\nIlmoittautuminen / hakuaika päättyy 2.11.2021


Maastohiihdon olympiavoittaja Stina Nilsson vaihtaa lajikseen ampumahiihdon | Ilkka-Pohjalainen\nSTT-Urheilu Julkaistu 22.03.2020 19:34 (Päivitetty 22.03.2020 19:34)\nRuotsalainen maastohiihtäjä Stina Nilsson vaihtaa lajia ja keskittyy jatkossa ampumahiihtoon. Ruotsin hiihtoliitto kertoi Nilssonin lajinvaihdosta tiedotteessaan.\n– Olen aina tiennyt, että tulen sitoutumaan ampumahiihtoon, koska se näyttää niin hauskalta, Nilsson sanoi tiedotteessa.\nNilsson, 26, on voittanut urallaan muun muassa yhden olympiakullan ja kaksi aikuisten MM-kultaa.\nOlympiakulta tuli Pyeongchangin kisojen sprintistä kaksi vuotta sitten. Maailmanmestaruuksia Nilsson juhli Seefeldin kisojen parisprintissä ja viestissä viime vuonna. Lisäksi hänellä on useita himmeämpiä arvokisamitaleita.\nNilssonin tämä kausi jäi kesken, kun selvisi, että hänen kylkiluissaan on rasitusmurtuma.\nMaastohiihdosta ampumahiihtoon hyppääminen ei ole aivan tavatonta huippu-urheilussa. Esimerkiksi ruotsalaisella Magdalena Forsbergilla oli erittäin menestyksekäs ampumahiihtoura lajinvaihdon jälkeen.\nUrheilu Julkaistu 14.06.2021 12:18\nVaasalaisvalmentaja Ari-Pekka Pajuluoma ei jatka jääkiekon KHL-joukkue Jokereiden apuvalmentajana. Lue lisää\nUrheilu Julkaistu 14.06.2021 09:37\nHollanti ja Ukraina tarjoilivat jalkapalloviihdettä – PSV:n Dumfries puski oranssipaidoille helpottavat pisteet\nJalkapallon miesten arvoturnaustasolle pitkän tauon jälkeen palannut Hollanti sai hienon alun EM-kisataipaleelleen, kun joukkue kaatoi Amsterdamissa C-lohkon ottelussa Ukrainan viihdyttävien vaiheiden jälkeen 3-2. Lue lisää\nSTT-Urheilu Julkaistu 14.06.2021 05:46\nNew York Islanders vei voiton hallitsevasta mestarista Tampa Bay Lightningista välierien aloitusottelussa\nJääkiekon NHL:ssä New York Islanders aloitti välierät vahvasti viemällä voiton hallitsevasta mestarista Tampa Bay Lightningista. Lue lisää\nUrheilu Julkaistu 13.06.2021 20:42\nMuSa–VPS 3–0 (2–0) Lue lisää\nUrheilu Julkaistu 13.06.2021 20:23\nJymyJussit piti mestaria ahtaalla jakson verran\nJYMYJUSSIT–JYMY 0-1 (3-3, 2-5) Lue lisää\nKommentti: Kööpenhaminan Parkenin viheriölle repesi musta aukko – tällaista siellä oli ennen ja jälkeen Huuhkajien ensimmäisen EM-kisaottelun\nKoronavirus varjostaa EM-kisojen neljättä pelipäivää - "Tiedämme, että rokotuksista voi aiheutua sivuvaikutuksia"\nVaasalaisvalmentaja jättää KHL-Jokerit Julkaistu 14.06.2021 12:18\nVepsulle kauden avaustappio: Porissa tarjolla oli vain todella kylmä suihku Julkaistu 13.06.2021 20:42\nKommentti: Kööpenhaminan Parkenin viheriölle repesi musta aukko – tällaista siellä oli ennen ja jälkeen Huuhkajien ensimmäisen EM-kisaottelun Julkaistu 13.06.2021 19:47\nKoronavirus varjostaa EM-kisojen neljättä pelipäivää - "Tiedämme, että rokotuksista voi aiheutua sivuvaikutuksia" Julkaistu 13.06.2021 18:14\nJymyJussit piti mestaria ahtaalla jakson verran Julkaistu 13.06.2021 20:23\nMitkä joukkueet pelaavat, missä ja milloin? – Katso tästä jalkapallon EM-lopputurnauksen koko ohjelma Julkaistu 10.06.2021 18:51\nHollanti ja Ukraina tarjoilivat jalkapalloviihdettä – PSV:n Dumfries puski oranssipaidoille helpottavat pisteet Julkaistu 14.06.2021 09:37\nJulkaistu 13.06.2021 13:02\nUrheilu Julkaistu 13.06.2021 20:02\nKymmenettä kertaa jalkapallon miesten EM-kisoissa pelaava Englanti onnistui vihdoin ja viimein voittamaan lopputurnauksen avausottelunsa, kun kotijoukkue Englanti kukisti Kroatian Lontoossa 1–0. Tätä ennen kaikki edelliset yritykset saada hyvä lähtölaukaus EM-turnaukselle olivat päättyneet tappioon tai tasapeliin. Lue lisää\nUrheilu Julkaistu 13.06.2021 19:47\nHuuhkajien EM-kisadebyytti Tanskassa oli ihan erilainen kuin mikään kokemamme jalkapallo-ottelu ennen. Lue lisää\nUrheilu Julkaistu 13.06.2021 18:14\nEspanjan ja Ruotsin maajoukkuepelaajat antoivat kuluneella viikolla yhteensä neljä positiivista koronavirustestin tulosta. Espanja päätti rokottaa pelaajansa, Ruotsi ei. Lue lisää\nSTT-Urheilu Julkaistu 13.06.2021 18:11\nLauantai-illan EM-lopputurnausottelu Tanskan ja Suomen välillä jää suomalaiseen jalkapallohistoriaan paitsi miesten maajoukkueen ensimmäisenä arvoturnauspelinä ja -voittona myös valtavana draamana. Tanskan tähden Christian Eriksenin pelottava lyyhistyminen ja hoitotoimet kentällä, katsomon hiljaisuus, pelin jatkuminen, Suomen maali, torjuttu rangaistuspotku ja lopulta voitto jäävät mieliin unohtumattomasti etenkin paikalla olleille. Lue lisää\nLentopallon naisten mestaruusliigassa pelaava seinäjokelaisjoukkue JymyVolley on tehnyt sopimuksen ruotsalais-costaricalaisen Diana Lundvallin kanssa. Lue lisää\nHenri Lehto tarjoaa Huuhkajien pelaajille ja valmennukselle portin pureksittuun tietoon – videoanalyytikon rooli on merkittävä ennen pelejä, niiden aikana ja loppuvihellysten jälkeen Julkaistu 14.06.2021 14:32


Lahjoittajakäytäntö - Meta\nThis page is a translated version of the page Donor policy and the translation is 92% complete.\nLahjoittajien oikeuksien julistus\nTuemme Lahjoittajien oikeuksien julistusta (Donor Bill of Rights).\nFilantropia perustuu vapaaehtoistoimintaan yhteisen hyvän vuoksi. Kyseessä on elämänlaadun kannalta ensisijainen antamisen ja jakamisen perinne. Vakuuttaaksemme että filantropia ansaitsee yleisön kunnioituksen ja luottamuksen, ja että lahjoittajat sekä tulevat lahjoittajat voivat antaa täyden luottamuksensa yleishyödyllisille yhteisöille ja tarkoituksille joihin heidän tukeaan on pyydetty, me julistamme että kaikilla lahjoittajilla on nämä oikeudet:\nSaada tietoa organisaation tehtävästä, tavasta jolla organisaatio aikoo käyttää lahjoitetut varat, sekä sen kyvystä käyttää lahjoituksia tehokkaasti niiden tarkoituksiin.\nSaada tietoa organisaation johtokunnassa olevien henkilöllisyyksistä, ja odottaa johtokunnalta varovaista arvostelukykyä sen hoidettavissa velvollisuuksissa.\nPäästä käsiksi organisaation viimeisimpiin tilinpäätöksiin.\nSaada varmuus siitä, että heidän lahjansa käytetään tarkoituksiin joiden takia ne annettiin.\nSaada asianmukaista tunnustusta ja kunnianosoitusta.\nSaada varmuus siitä, että heidän lahjoitustietojaan käsitellään kunnioittaen ja luottamuksellisesti niin pitkälle kuin laki edellyttää.\nOdottaa, että kaikki suhteet henkilöiden kanssa jotka edustavat lahjoittajaa kiinnostavia organisaatioita, ovat ammattimaisia luonteeltaan.\nSaada tietoa siitä, ovatko lahjoituksia hakevat vapaaehtoisia, organisaation omia työntekijöitä vai vuokrattuja asianajajia.\nMahdollisuus saada nimensä pois postituslistoilta jotka järjestö mahdollisesti aikoo jakaa.\nTuntea, että kysymyksiä voi esittää vapaasti lahjoitusta antaessaan, ja että voi saada nopeita, totuudenmukaisia sekä suorapuheisia vastauksia.\nTämän lausunnon tekstin on kokonaisuudessaan kehittänyt American Association of Fund-Raising (AAFRC), Association for Healthcare Philanthropy (AHP), Council for Advancement and Support of Education (CASE), ja National Society of Fund Raising Executives (NSFRE).\nWikimedian lahjoittajien tietosuojakäytäntö\nTämän sivun sisältö on virallinen käytäntö, jonka on hyväksynyt Wikimedia-säätiön Johtokunta. Wikimedia kunnioittaa mitä korkeimmalla tasolla lahjoittajiensa yksityisyyttä. Edistääksemme sitoumustamme kunnioittaa oikeuksiasi olemme kehittäneet tämän lahjoittajien tietosuojakäytännön opastaaksemme henkilöstöämme sekä vapaaehtoisiamme siinä, kuinka he saavat ja eivät saa käyttää yksityisiä tietojasi.\nWikimedia. Käytämme lahjoittajilta kerättyjä henkilökohtaisia tietoja maksujen käsittelyyn ja Wikimediaan liittyvään yhteydenpitoon lahjoittajien kanssa sekä Wikimedian varainkeruu- ja muiden operaatioiden toteuttamiseen. Näihin tietoihin saattavat lukeutua nimi, lahjoitettu rahasumma, osoite, puhelinnumero, lahjoittajan kommentit, sähköpostiosoite sekä mikä tahansa muu henkilökohtainen tieto, joka on meille annettu ("lahjoittajan tiedot"). Šekkilahjoituksissa lahjoittajan tietoihin lukeutuvat myös šekillä näkyvät tiedot.\nSäilytämme erinäisiä tietoja, jotka kerätään osana tavanomaisia verkkotoimenpiteitä (mukaan lukien tiedot kuten käyttäjäagenttimerkkijonot, IP-osoitteet, välittäjämerkkijonot ja evästeet), osana lahjoittajiemme odottaman verkkokokemuksen tarjoamista. Saatamme käyttää näitä tietoja tässä käytännössä kuvattuihin tarkoituksiin, mukaan lukien analyyttiset tarpeet ja verkkosivustomme parempi toiminta. Hyödynnämme evästeitä, mukaan lukien kolmansien osapuolien evästeitä (kuten evästeet maksunkäsittelypalveluilta), rajoitetusti istuntojen seuraamiseen, tietojen säilyttämisen apuna ja täyttämään tässä käytännössä esitetyt tavoitteet. Voit estää tai poistaa evästeemme mukauttamalla selaimesi asetuksia, vaikkakin tämä todennäköisesti vaikuttaa verkkosivuston toimintaan.\nMaksunkäsittelypalvelut ja muut palveluntarjoajat. Maksunkäsittelypalveluiden avulla lahjoittajat voivat lahjoittaa sähköisesti käyttämällä tiliä maksunkäsittelypalvelussa, luottokorttia tai muuta maksutapaa. Nämä palvelut keräävät lahjoittajilta tiettyjä tietoja ja sinun tulisi lukea niiden tietosuojakäytännöt niiden käytäntöjen selvittämiseksi.\nTarjotaksemme lahjoittajille parhaan mahdollisen kokemuksen työskentelemme yhdessä palveluntarjoajien kanssa ja jaamme lahjoittajien tietoja sekä muuta tietoa niiden kanssa tai lähetämme näitä tietoja niiden kautta. Tällaisiin palveluntarjoajiin lukeutuvat esimerkiksi palvelinkeskukset ja kaistanleveyden tarjoajat sekä järjestöt, jotka auttavat voittoa tavoittelemattomia järjestöjä varainkeruussa.\nLahjoittajan tiedot. Lahjoittajan tietoja voidaan käyttää tämäntyyppisiin tarkoituksiin:\nKuittien jakamiseen ja lahjoittajien kiittämiseen lahjoituksista\nLahjoittajien tiedottamiseen Wikimedian tulevista varainkeruu- ja muista tapahtumista\nSisäinen analyysi, kuten tutkimus ja analytiikka\nRaportointi asiaankuuluville hallinnollisille virastoille lain vaatimusten mukaisesti\nKatselmukset, mittaukset ja muut analyyttiset tarkoitukset\nMuut varainkeruutoimiin liittyvät tarkoitukset\nEllei toisin ilmoiteta, emme julkaise, myy, kauppaa tai vuokraa lahjoittajan tietoja. Anonyymeiksi tehtyjä lahjoittajan tietoja saatetaan kuitenkin käyttää markkinointi- ja varainkeruutoimintaan. Lahjoittajien antamia kommentteja saatetaan julkaista julkisesti ja niitä saatetaan käyttää markkinointiaineistoissa. Emme käytä saatavilla olevaa tietoa lahjoittajan tietojen täydentämiseen parantaaksemme tietoja, joita käytämme varainkeruutoimien pyörittämiseen. Saatamme antaa lahjoittajille mahdollisuuden saada nimensä julkisesti lahjoituksensa yhteyteen, ellei osana verkossa tapahtuvaa lahjoitusprosessia toisin pyydetä.\nKäytämme maksunkäsittelypalveluita ja muita palveluntarjoajia varten kerättyjä tietoja vain tässä käytännössä kuvattuihin tarkoituksiin.\nSisäinen käytäntömme on rajoittaa pääsy taloudellisiin tietoihin ammattihenkilöstölle ja niille vapaaehtoisille, joiden tarvitsee käsitellä näitä tietoja yllä kuvattuja tarkoituksia varten. Henkilökohtaisia taloudellisia tietoja ei myydä muille tahoille eikä niillä käydä kauppaa muiden tahojen kanssa.\nKäytämme yhteistyökumppaneita verkkomaksujen käsittelypalveluiden tarjoamiseen. Yleensä näiden järjestöjen tietosuojakäytännöt esitellään sinulle niiden omilla verkkosivustoilla ja tavanomaisesti myös osana lahjoitusprosessiasi. Jos maksat luottokortilla, emme säilytä luottokorttisi tietoja, pankkitilinumeroita emmekä muita taloudellisia tilitietoja, jotka lähetetään suoraan näille käsittelypalveluille.\nŠekkilahjoitukset Wikimedialle menevät pankkiin tallelokeroon. Tämä takaa erityisen korkean turvallisuus- ja luottamuksellisuustason.\nJos sinulla on kysymyksiä tästä lahjoittajien tietosuojakäytännöstä tai pyyntöjä lahjoittajan tietojesi tilaan ja oikeellisuuteen liittyen, lähetä sähköpostia osoitteeseen donate <at> wikimedia.org tai kirjoita osoitteeseen:\nJos haluat tehdä šekkilahjoituksen, lähetä šekki osoitteeseen:\nOlemme omistautuneet suojelemaan lahjoittajien henkilökohtaisia tietoja luvattomalta pääsyltä, muuttamiselta, julkaisulta ja tuhoamiselta. Muun muassa toteutamme useita tietoturvakäytäntöjä, mukaan lukien toimia, joilla turvataan pääsy verkosta henkilökohtaisiin tietoihin, ja pyrimme ratkaisemaan erilaisten työkalujen ja tietokantojen tietoturvahaavoittuvuudet.\nSaatamme julkaista tietoa, kun laki sitä vaatii, kun se on tarpeen oikeuksiemme, yksityisyyden, turvallisuuden, omaisuuden, lahjoittajien tai käyttäjien suojelemiseksi ja kun on tarpeen valvoa käyttöehtojamme.\nSaatamme muuttaa lahjoittajien tietosuojakäytäntöä ajoittain. Tämä sivu tulee vastaamaan kaikkia muutoksia. Merkittävät muutokset saatetaan myös ilmoittaa niillä tavallisilla keinoilla, joilla viestimme käyttäjiemme ja yhteisön kanssa. Sinun tulisi tarkistaa tämä sivu aika ajoin nykykäytäntöön tehtyjen muutosten varalta.\nWikimedia on maailmanlaajuinen järjestö. Lahjoittamalla suostut kerättyjen tietojen välittämiseen Yhdysvalloille ja muille tahoille kuten saattaa olla tarpeen tässä käytännössä esitettyjen tarkoitusten ja tavoitteiden toteuttamiseksi.\nPyrimme säilyttämään lahjoittajiin liittyvät tiedot vain sen aikaa, minkä tässä käytännössä kuvattujen tarkoitusten täyttäminen vaatii, elleivät laki tai säädökset vaadi pidempää säilytysaikaa. Esimerkiksi verolait Yhdysvalloissa ja Floridan osavaltiossa saattavat vaatia Säätiötä pitämään lahjoittajien yhteystiedot ja maksutason arkistoituna.\nSinulla on tiettyjä oikeuksia liittyen tietoihin, jotka keräämme sinusta. Kerromme sinulle pyynnöstä, mitä tietoja meillä on sinusta, ja korjaamme virheelliset tiedot. Pyrimme myös kohtuuden rajoissa poistamaan tietosi, jos pyydät meitä tekemään niin, ellei meitä muutoin vaadita säilyttämään niitä.\nTämä tietty käytäntö pätee siihen tahoon, joka julkaisee sen. Jos vierailet Wikimedian lahjoitussivulla paikasta, jossa on paikallisyhdistys, sinut saatetaan – vaikkakaan ei välttämättä – ohjata kyseisen paikallisyhdistyksen verkkosivustolle. Paikallisyhdistykset ovat itsenäisiä ja saattavat julkaista erilaisia käytäntöjä riippuen paikallisista lain vaatimuksista ja muista tekijöistä. Paikallisyhdistysten, jotka osallistuvat varainkeruuseen, odotetaan kuitenkin noudattavan tässä käytännössä esitettyjä yleisperiaatteita. Tämä käytäntö ei koske tietoja muista lähteistä kuin lahjoituksista, kuten muokkauksista tai sisällön lisäämisestä projekteihin tai ominaisuuksiin.\nPäivitetty viimeksi syyskuussa 2011\nAiempi käytäntö (heinäkuu 2011) (for reference)\nAiempi käytäntö (2009) (for reference)\nRetrieved from "https://meta.wikimedia.org/w/index.php?title=Donor_policy/fi&oldid=22268628"